CELEX: 31982R1981
Language: el
Date: 1982-07-19 00:00:00
Title: Κανονισμός (EOK) αριθ. 1981/82 του Συμβουλίου της 19ης Ιουλίου 1982 περί καθορισμού του πίνακα των περιοχών της Κοινότητας στις οποίες μόνο οι αναγνωρισμένες ομάδες παραγωγών λυκίσκου απολαύουν της ενίσχυσης στην παραγωγή

Avis juridique important

|

31982R1981

Κανονισμός (EOK) αριθ. 1981/82 του Συμβουλίου της 19ης Ιουλίου 1982 περί καθορισμού του πίνακα των περιοχών της Κοινότητας στις οποίες μόνο οι αναγνωρισμένες ομάδες παραγωγών λυκίσκου απολαύουν της ενίσχυσης στην παραγωγή  

Επίσημη Εφημερίδα αριθ. L 215 της 23/07/1982 σ. 0003 - 0004 Φινλανδική ειδική έκδοση: Κεφάλαιο 3 τόμος 15 σ. 0113  Ισπανική ειδική έκδοση: Κεφάλαιο 03 τόμος 25 σ. 0326  Σουηδική ειδική έκδοση: Κεφάλαιο 3 τόμος 15 σ. 0113  Πορτογαλική ειδική έκδοση : Κεφάλαιο 03 τόμος 25 σ. 0326 

***** ΚΑΝΟΝΙΣΜΟΣ (ΕΟΚ) αριθ. 1981/82 ΤΟΥ ΣΥΜΒΟΥΛΙΟΥ  της 19ης Ιουλίου 1982  περί καθορισμού του πίνακα των περιοχών της Κοινότητας στις οποίες μόνο οι αναγνωρισμένες ομάδες παραγωγών λυκίσκου απολαύουν της ενισχύσεως στην παραγωγή  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1696/71 του Συμβουλίου της 26ης Ιουλίου 1971 περί κοινής οργανώσεως αγοράς στον τομέα του λυκίσκου (1), όπως τροποποιήθηκε τελευταία από την πράξη προσχωρήσεως του 1979, και ιδίως το άρθρο 12 παράγραφος 4,  την πρόταση της Επιτροπής,  Εκτιμώντας:  ότι το άρθρο 12 του κανονισμού (ΕΟΚ) αριθ. 1696/71 προβλέπει τη δυνατότητα να χορηγείται σε ορισμένες περιοχές της Κοινότητας ενίσχυση στην παραγωγή μόνο στις αναγνωρισμένες ομάδες παραγωγών, οι οποίες είναι σε θέση να εξασφαλίσουν ένα δίκαιο εισόδημα στα μέλη τους και να πραγματοποιήσουν μια ορθολογιστική διαχείριση της προσφοράς· ότι ένας πίνακας των περιοχών στις οποίες πληρούνται οι όροι αυτοί έχει καταρτισθεί με βάση τις γνωστοποιήσεις που έχουν γίνει από τα ενδιαφερόμενα Κράτη μέλη·  ότι, με τον κανονισμό (ΕΟΚ) αριθ. 593/79 (2), το Συμβούλιο καθόρισε πίνακα των περιοχών αυτών·  ότι, από την έναρξη ισχύος του κανονισμού (ΕΟΚ) αριθ. 593/79, η εξέταση των δεδομένων που έδωσε το Ηνωμένο Βασίλειο οδηγεί στη διαπίστωση ότι μια νέα περιοχή πληροί τους όρους αυτούς από την εσοδεία 1982· ότι πρέπει να προσαρμοστεί ανάλογα ο πίνακας των περιοχών στις οποίες η ενίσχυση στην παραγωγή λυκίσκου χορηγείται μόνο στις αναγνωρισμένες ομάδες παραγωγών· ότι, προς το σκοπό αυτό, και για λόγους σαφήνειας, πρέπει να αντικατασταθεί ο κανονισμός (ΕΟΚ) αριθ. 593/79 από τον παρόντα κανονισμό,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο πίνακας των περιοχών της Κοινότητας στις οποίες μόνο οι αναγνωρισμένες ομάδες παραγωγών λυκίσκου απολαύουν της ενισχύσεως στην παραγωγή που προβλέπεται στο άρθρο 12 του κανονισμού (ΕΟΚ) 1696/71, καθορίζεται στο παράρτημα. Ο κατάλογος ισχύει από την εσοδεία 1981 για όλες τις αναφερόμενες περιοχές, εκτός από την Αγγλία, για την οποία ισχύει από την εσοδεία 1982.  Άρθρο 2  Ο κανονισμός (ΕΟΚ) αριθ. 593/79 καταργείται.  Άρθρο 3  Ο παρών κανονισμός αρχίζει να ισχύει την τρίτη μέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 19 Ιουλίου 1982.  Για το Συμβούλιο  Ο Πρόεδρος  B. WESTH  (1) ΕΕ αριθ. L 175 της 4. 8. 1971, σ. 1.  (2) ΕΕ αριθ. L 78 της 30. 3. 1979, σ. 7.   ΠΑΡΑΡΤΗΜΑ  Πίνακας των περιοχών  Βαυαρία  Βάδη-Βυρτεμβέργη  Ρηνανία και Παλατινάτο  Ιρλανδία  Αλσατία  Αγγλία